polyglot-tagger/wikipedia-language-snippets-filtered huggingface dataset:
మానవులకు, చింపాంజీలకూ సంయుక్తంగా ఉన్న పూర్వీకుడి నుండి మొదటిసారిగా వేరుపడ్డాక మానవ పరిణామం శరీరాంగాల పరంగా, అభివృద్ధి పరంగా, శారీరిక, ప్రవర్తనల పరంగా అనేక మార్పులకు లోనౌతూ సాగింది. ఈ మార్పులలో రెండు కాళ్ళపై నడవడం, మెదడు పరిమాణం పెరగడం, దీర్ఘకాలం పాటు సాగే గర్భధారణ, శైశవదశలు, లైంగికపరమైన డైమోర్ఫిజం తగ్గడం అనేవి ముఖ్యమైనవి. ఈ మార్పుల మధ్య పరస్పర సంబంధం ఏమిటనే విషయమై చర్చ కొనసాగుతూనే ఉంది. బలమైన, ఖచ్చితమైన చేతి పట్టు కూడా ఒక ముఖ్యమైన పరిణామమే. ఈ పరిణామం మొదట హోమో ఎరెక్టస్‌లో సంభవించింది.
అనేక ఇతర మార్పులు కూడా మానవ పరిణామంలో భాగమయ్యాయి. వాసన కంటే దృష్టికి ఎక్కువ ప్రాముఖ్యత ఏర్పడటం వాటిలో ఒకటి. సుదీర్ఘ బాల్య దశ, శిశువులు తల్లిపై ఆధారపడే కాలం ఎక్కువ కావడం, చిన్న పొట్ట, త్వరితమైన జీవక్రియ; శరీరంపై ఉండే వెంట్రుకలు తొలగి పోవడం; చెమట గ్రంథుల పరిణామం; పలువరుస 'యు' ఆకారం నుండి పారాబోలిక్ ఆకారం లోకి మారడం; చుబుకం అభివృద్ధి ; స్టైలాయిడ్ ప్రక్రియల అభివృద్ధి; స్వరపేటిక అభివృద్ధి మొదలైనవి ఈ పరిణామంలోని ఇతర అంశాలు.
చేతి బొటనవేలు, అదే చేతి చిటికెన వేలి కొసలు తాకడమనేది హోమో ప్రజాతి‌కే విశిష్టమైన అంశం. నియాండర్తల్‌కూ, సిమా డి లాస్ హ్యూసోస్ హోమినిన్స్ కూ, శరీర నిర్మాణపరంగా ఆధునిక మానవులకూ అన్నిటికీ ఈ విశిష్టత ఉంది. ఇతర ప్రైమేట్లలో బొటనవేలు చిన్నదిగా ఉండడంతో, అవి బొటన వేలితో చిటికెన వేలిని అందుకోలేవు. ఈ రెండు వేళ్ళ అంటుకోవడం మానవుడి చేతికి బలవత్తరమైన, ఖచ్చితమైన పట్టును ఇచ్చింది. ఈ పట్టే అనేక నైపుణ్యాలకు పునాది అయింది.
కొంతమంది మానవ శాస్త్రవేత్తలు, పురావస్తు శాస్త్రవేత్తలు టోబా విపత్తు సిద్ధాంతాన్ని ఆమోదించారు. ఇండోనేషియాలోని సుమత్రా ద్వీపంలో 70,000 సంవత్సరాల క్రితం టోబా అగ్నిపర్వతం విస్ఫోటనం చెంది ప్రపంచవ్యాప్తంగా అనేక విపరిణామాలకు కారణమైందని ఈ సిద్ధాంతం చెబుతుంది. ఈ ఘటనలో అనేక మంది మానవులు మరణించడంతో, ఈ నాటి మానవులందరి జన్యు వారసత్వాన్ని ప్రభావితం చేసేంతటి జనాభా బాటిల్‌నెక్ ఏర్పడింది. అయితే, దీనికి సంబంధించిన జన్యు, పురావస్తు ఆధారాలు ప్రశ్నార్థకంగానే ఉన్నాయి.
మానవులకు అత్యంత సన్నిహిత సజీవ బంధువులు బోనోబోలు, చింపాంజీలు , గొరిల్లాలు . మానవుల, చింపాంజీల జన్యుక్రమాన్ని తయారు చెయ్యడంతో, 2012 నాటికి వాటి ల మధ్య సారూప్యత 95% - 99% మధ్య ఉందని అంచనా వెయ్యగలిగారు. మోలిక్యులర్ గడియారం అనే సాంకేతికత సాయంతో, రెండు వంశాలు విడిపోయేందుకు ఎన్ని ఉత్పరివర్తనాలు అవసరమో అంచనా వెయ్యవచ్చు. ఈ విధంగా ఆ వంశాలు ఎప్పుడు వేరుపడ్డాయో సుమారు తేదీని లెక్కించవచ్చు.
ఒక వ్యక్తిలో ఒక నిర్దుష్ట మ్యుటేషన్ కనిపించిన ప్రతిసారీ, దాన్ని తన వారసులకు అందించిన ప్రతీసారీ, ఆ వ్యక్తితో సహా తన వారసులందరికీ ఒక హాప్లోగ్రూప్ ఏర్పడుతుంది. తల్లి నుండి మాత్రమే వారసత్వంగా వచ్చే మైటోకాండ్రియల్ డిఎన్‌ఎను పోల్చడం ద్వారా, 2,00,000 సంవత్సరాల క్రితం నివసించిన మైటోకాండ్రియల్ ఈవ్ అని పిలవబడే స్త్రీ ఆధునిక మానవులందరిలోనూ కనిపించే జన్యు మార్కరుకు మాతృక అని జన్యు శాస్త్రవేత్తలు నిర్ధారించారు.
1960, 1970 లలో, తూర్పు ఆఫ్రికాలోని ఓల్డువాయ్ గార్జ్, తుర్కానా సరస్సు ప్రాంతాలలో వందలాది శిలాజాలను కనుగొన్నారు. లీకీ కుటుంబానికి చెందిన శిలాజాల వేటగాళ్ళు, పాలియో ఆంత్రోపాలజిస్టులూ అయిన లూయిస్ లీకీ, అతని భార్య మేరీ లీకీ, వారి కుమారుడు రిచర్డ్, కోడలు మీవ్ ఈ అన్వేషణలు చేసారు. ఓల్దువాయ్, తుర్కానా సరస్సుల లోని శిలాజ స్థావరాల వద్ద వారు తొలి హోమినిన్ల నమూనాలను - ఆస్ట్రలోపిథెసిన్స్, హోమో జాతులు, హోమో ఎరెక్టస్ లకు చెందిన వాటిని - సేకరించారు.
స్త్రీ మైటోకాండ్రియల్ , పురుష క్రోమోజోంలను ఉపయోగించి చేసిన పరిశోధనల వలన "ఆఫ్రికా నుండి బయటకు" అనే భావనకు విశేషంగా మద్దతు లభించింది. 133 రకాల ఎమ్‌టిడిఎన్‌ఎలను ఉపయోగించి నిర్మించిన జన్యువృక్షాలను విశ్లేషించిన తరువాత, మానవులంతా మైటోకాండ్రియల్ ఈవ్ అనే ఒక ఆఫ్రికన్ మహిళాపూర్వీకుని వారసులే అని పరిశోధకులు తీర్మానించారు. ఆఫ్రికన్ జనాభాలో మైటోకాండ్రియల్ జన్యు వైవిధ్యం అత్యధికంగా ఉండడం కూడా "అవుట్ ఆఫ్ ఆఫ్రికా" కే మద్దతుగా నిలిచింది.
1859 లో చార్లెస్ డార్విన్ తన ఆన్ ది ఆరిజిన్ ఆఫ్ స్పీసీస్ ను ప్రచురించిన తరువాత మాత్రమే, పుట్టుకను ప్రమాణంగా చేసుకుని మానవులకు వాలిడులతో సంబంధం కలిపే అవకాశం స్పష్టమైంది. మునుపటి జాతుల నుండి కొత్త జాతులు పరిణామం చెందడం గురించి అతను తన సిద్ధాంతంలో ప్రతిపాదించాడు. డార్విన్ పుస్తకం మానవ పరిణామానికి సంబంధించిన సవాళ్ళను పరిష్కరించలేదు. "మనిషి మూలాలపై, అతని చరిత్రపై వెలుగు ప్రసరిస్తుంది" అని మాత్రమే డార్విన్ చెప్పాడు.
సారిచ్, విల్సన్‌లు 1967 లో సైన్స్ పత్రికలో రాసిన వ్యాసంలో, మానవులు, వాలిడులు 40 – 50 లక్షల సంవత్సరాల క్రితం వేరుపడ్డాయని అంచనా వేశారు. శిలాజ రికార్డుల ప్రకారమైతే, అప్పట్లో ఈ వేరుపడడం 1 – 3 కోట్ల సంవత్సరాల క్రితం జరిగి ఉండవచ్చని భావించేవారు. తరువాతి కాలంలో కనుగొన్న "లూసీ" వంటి శిలాజాల విశ్లేషణ, రామాపిథెకస్ వంటి పాత శిలాజాల పునర్విశ్లేషణల ద్వారా ఈ కొత్త అంచనాలే సరైనవని తేలింది. అల్బుమిన్ పద్ధతి సరైనదేనని ధృవీకరించారు.
కటి చిన్నదవడం, జనన కాలువ చిన్నదవడం ద్విపాద నడక కోసం ఆవశ్యకమయ్యాయి. ఇది మానవ జనన ప్రక్రియపై గణనీయమైన ప్రభావాన్ని చూపింది. జననప్రక్రియ ఇతర ప్రైమేట్ల కంటే ఆధునిక మానవులలో చాలా కష్టతరంగా మారింది. కటి ప్రాంతపు పరిమాణంలో వైవిధ్యం ఉన్నందున, మానవ పుట్టుక సమయంలో జనన కాలువలోకి ప్రవేశించేటప్పుడు పిండం తల తప్పనిసరిగా అడ్డంగా ఉండాలి. కాలువ నుండి బయటికి వచ్చిన తరువాత అది 90 డిగ్రీలు తిరుగుతుంది.
తొలి ఆధునిక మానవులకు, నియాండర్తల్‌లకూ మధ్య ఏదైనా జన్యు ప్రవాహం ఉందా అనే ప్రశ్నను పరిష్కరించడానికీ, తొలి మానవ వలస ప్రవాహాల పైన, విభజన తేదీల పైన అవగాహనను పెంచుకోవడానికీ జన్యుగత ఆధారాలను కూడా ఉపయోగించారు. సహజ ఎంపికలో భాగం కాకుండా, చాలా స్థిరమైన ఉత్పరివర్తనాలకు లోనైన జన్యువుల భాగాలను పోల్చడం ద్వారా, చిట్ట చివరి ఉమ్మడి పూర్వీకుడి నుండి మొత్తం మానవ జాతులన్నిటి జన్యు వృక్షాన్నీ పునర్నిర్మించడం సాధ్యపడింది.
మెదడు చిన్నదిగా ఉన్నప్పటికీ , దాని ఆకారం చింపాంజీలు, గొరిల్లాల మెదడుల మాదిరిగా కాకుండా, ఆధునిక మానవ మెదడు వలె గుండ్రంగా ఉండేది. అలాగే, ఈ నమూనాలో చిన్న కోర పళ్ళు చినవిగా ఉన్నాయి. ఫోరామెన్ మాగ్నమ్ స్థానం ద్విపాద నడకకు రుజువు. ఈ లక్షణాలన్నిటినీ బట్టి, టార్ట్ చైల్డ్ ఒక ద్విపాద మానవ పూర్వీకుడని, వాలిడులకు, మానవులకూ మధ్య పరివర్తన రూపమనీ డార్ట్‌ భావించాడు.
మానవులు హోమో అనే ప్రజాతికి చెందిన వారు. ఈ లాటిన్ పదానికి "మానవ" అని అర్థం. దీనిని మొదట కార్ల్ లిన్నేయస్ తన వర్గీకరణ పద్ధతిలో ఉపయోగించాడు. లాటిన్ "హోమో" అనే పదం ఇండో-యూరోపియన్ మూలమైన *ధ్గేమ్ లేదా "ఎర్త్" నుండి ఉద్భవించింది. లిన్నేయస్, అతని కాలంలోని ఇతర శాస్త్రవేత్తలు కూడా అవయవాల, శరీర నిర్మాణ సంబంధమైన సారూప్యతల ఆధారంగా గొప్ప వాలిడులను మానవుడి దగ్గరి బంధువులుగా భావించారు.
2000 లో, మార్టిన్ పిక్ఫోర్డ్, బ్రిగిట్టే సెనుట్‌లు కెన్యాలోని తుగెన్ హిల్స్‌లో 60 లక్షల సంవత్సరాల నాటి ద్విపాద హోమినిన్‌ను కనుగొన్నారు. దీనికి వారు ఒర్రోరిన్ తుగెన్సిస్ అని పేరు పెట్టారు. 2001 లో, మిచెల్ బ్రూనెట్ నేతృత్వంలోని బృందం 72 లక్షల సంవత్సరాల నాటి సహెలాంత్రోపస్ టాచెన్సిస్ పుర్రెను కనుగొంది. అది ద్విపాది అని, అందుచేత అది హోమినిడ్ అనీ, అంటే హోమినిన్ అనీ బ్రూనెట్ వాదించింది.
హోమో ఎరెక్టస్‌కు సుప్రసిద్ధ ఉదాహరణ పెకింగ్ మనిషి; మిగతావి ఆసియా , ఆఫ్రికా, ఐరోపాలలో దొరికాయి. చాలా మంది పాలియో ఆంత్రోపాలజిస్టులు ఈ సమూహపు ఆసియాయేతర రూపాలను హోమో ఎర్గాస్టర్ అని పిలుస్తున్నారు. ఆసియాలో కనిపించే శిలాజాలకు - హెచ్. ఎర్గాస్టర్ కంటే కొద్దిగా భిన్నమైన కొన్ని అస్థిపంజర, దంతాల అమరిక ఉన్నవాటికి - మాత్రమే హోమో ఎరెక్టస్‌ అనే పేరును వాడుతున్నారు.
భూమి ప్రత్యేక గోళంగా ఏర్పడి సుమారు నాలుగు వందల ఏభై కోట్ల సంవత్సరాలయితే ఆ తరువాత మరో ఇరవై కోట్ల సంవత్సరాలకు సముద్రాలలో సేంద్రియ రసాయనిక పదార్థాల కలయిక వల్ల జీవం ఏర్పడింది. సేంద్రియ రసాయనిక పదార్థాల నుంచి ఏకకణ జీవులు, వాటినుంచి జలచరాలు, వాటినుంచి నాలుగుకాళ్ళ జంతువులు, వాటినుంచి స్తన్య జంతువులు, వాటి నుంచి ప్రథమ శ్రేణి జంతువులు , వాటినుంచి మానవుడూ వచ్చాయి.
1990 వ దశకంలో, గొప్ప వాలిడుల నుండి హోమినిన్ వంశం తొట్టతొలిగా వేరుపడినదానికి ఋజువుల కోసం అనేక పాలియో ఆంత్రోపాలజిస్టుల బృందాలు ఆఫ్రికా అంతటా గాలిస్తున్నాయి. 1994 లో, మీవ్ లీకీ ఆస్ట్రలోపిథెకస్ అనామెన్సిస్‌ను కనుగొన్నారు. 1995 లో టిమ్ డి. వైట్ ఆర్డిపిథెకస్ రామిడస్ ను కనుక్కున్నాడు. ఇది శిలాజ రికార్డును 42 లక్షల సంవత్సరాల వెనక్కి తీసుకుపోయింది
ఆఫ్రికా నుండి ఆధునిక మానవుల వలస 70 – 50 వేల సంవత్సరాల కిందట మొదలై ఉండవచ్చని అంచనా వేసారు. తదనంతరం వారు ప్రపంచమంతటా వ్యాపించి, మునుపటి హోమినిన్లతో స్పర్థ ద్వారా గానీ, జాత్యంతర సంకరం ద్వారా గానీ తొలగించి వారి స్థానాన్ని ఆక్రమించారు. వారు యురేషియా, ఓషియానియాల్లో 40,000 సంవత్సరాల కిందటా, అమెరికాలో కనీసం 14,500 సంవత్సరాల కిందటా నివాసాలు స్థాపించుకున్నారు.
ఒక మానవ జన్యువు మరొకదానికి భిన్నంగా ఎలా ఉందో, దానికి దారితీసిన పరిణామ గతమేంటో, దాని ప్రస్తుత ప్రభావాలు ఎలా ఉన్నాయో మానవ పరిణామ జన్యుశాస్త్రం అధ్యయనం చేస్తుంది. జన్యువుల మధ్య తేడాలు మానవ శాస్త్ర పరమైన, వైద్యపరమైన, ఫోరెన్సిక్ పరమైన ప్రభావాన్ని చూపిస్తాయి. జన్యు డేటా మానవ పరిణామంపై ముఖ్యమైన పరిజ్ఞానాన్ని అందిస్తుంది.
ప్రైమేట్ల పరిణామ చరిత్ర 6.5 కోట్ల సంవత్సరాల నాటిది. పురాతన ప్రైమేట్ లాంటి క్షీరద జాతులలో ఒకటైన ప్లెసియాడాపిస్, ఉత్తర అమెరికాలో ఉద్భవించింది; ఆర్కిస్‌బస్ అనే మరొకటి చైనాలో పుట్టింది. పాలియోసీన్, ఇయోసీన్ ఇపోక్‌లలో ఉష్ణమండల కాలాల్లో యురేషియా, ఆఫ్రికాల్లో ఇలాంటి ప్రైమేట్లు విస్తృతంగా వ్యాపించాయి.
నడక తీరులోని ఈ మార్పు వలన కాళ్ళ పొడవు పెరిగి, చేతుల పొడవు తగ్గింది. మరొక మార్పు కాలి బొటనవేలి ఆకారంలో వచ్చింది. కాలి బొటనవేలితో పట్టు బిగించగల సామర్థ్యం వలన ఆస్ట్రలోపిథెసీన్లు తమ జీవిత కాలంలో కొంత భాగం చెట్లపైన నివసించాయని ఇటీవలి అధ్యయనాలు సూచిస్తున్నాయి. ఈ లక్షణం హాబిలైన్స్‌లో క్రమంగా అంతరించింది.
వాస్తవానికి మానవ, చింపాంజీ వంశాలు రెండు సార్లు వేరుపడ్డాయి. మొదటి వేర్పాటు జరిగిన తరువాత రెండు జనాభాల మధ్య జాత్యంతర సంకరం జరిగింది. ఆ తరువాత రెండవ వేర్పాటు జరిగింది. జాతి సంకరం పాలియో ఆంత్రోపాలజిస్టులను ఆశ్చర్యపరిచింది. అయినప్పటికీ కొత్త జన్యు డేటాను సీరియస్‌గానే పరిగణిస్తున్నారు.
హోమో రుడాల్ఫెన్సిస్ కెన్యాలో దొరికిన ఒకే ఒక్క అసంపూర్ణ పుర్రె. ఇది హోమో హ్యాబిలిస్ అని శాస్త్రవేత్తలు సూచించారు, కానీ ఇది నిర్ధారణ కాలేదు.
జార్జియాలో దొరికిన హోమో జార్జికస్, హోమో హ్యాబిలిస్, హోమో ఎరెక్టస్ల మధ్యంతర ఆకృతి గానీ హోమో ఎరెక్టస్ కు చెందిన ఉపజాతి గానీ అయి ఉండవచ్చు
సీక్వెన్సింగ్‌లో పురోగతి, ప్రత్యేకంగా మైటోకాండ్రియల్ , ఆ తరువాత - క్రోమోజోమ్ మొదలైనవి మానవ మూలాలను అర్థం చేసుకోవడంలో తోడ్పడ్డాయి. మోలిక్యులర్ గడియార సూత్రాన్ని వర్తింపజేయడంతో మోలిక్యులర్ పరిణామం అధ్యయనంలో విప్లవాత్మక మార్పులు చోటు చేసుకున్నాయి.
మానవ, చింపాంజీ జన్యువులను మళ్ళీ పోల్చి చూసినపుడు, ఈ రెండు వంశాలు వేరుపడిన తరువాత, అవి జాత్యంతర సంతానోత్పత్తి జరిపి ఉండవచ్చని తెలుస్తోంది. మానవులు, చింపాంజీల క్రోమోజోములు ఇతర క్రోమోజోమ్‌ల కంటే 12 లక్షల సంవత్సరాల తర్వాత వేరుపడినట్లు ప్రధానంగా వెలుగులోకి వచ్చిన విశేషం.
పురావస్తు, పురాజీవ శాస్త్రాల దృష్టాంతాల ఆధారంగా, వివిధ పురాతన హోమో జాతుల ఆహారపు టలవాట్లను నిర్ధారించడం , హోమో జాతులలో భౌతిక, ప్రవర్తనా పరిణామంలో ఆహారపు పాత్రను అధ్యయనం చెయ్యడం సాధ్యపడింది.
ఇంకా, 2006 లో రెండు జాతుల జన్యువుల విశ్లేషణలో మానవ పూర్వీకులు చింపాంజీల నుండి వేరుపడడం మొదలయ్యాక, "ఆదిమ మానవులు", "ఆదిమ చింపాంజీల" మధ్య సంభోగం జరిగి కొన్ని జన్యువుల మార్పు జరిగింది:
ఇవి సుమారు 19 – 16 లక్షల సంవత్సరాల నాటి శిలాజాలకు ప్రతిపాదించిన జాతుల పేర్లు. వీటికీ హోమో హ్యాబిలిస్‌కూ ఉన్న సంబంధం ఏమిటనేది స్పష్టం కాలేదు.
అనేకమంది గ్రీకో-రోమను రచయితలు పేర్కొన్న గంగారిడై సామ్రాజ్యానికి వంగప్రాంతం బహుశా కేంద్రంగా ఉంది. భారతీయ, గ్రీకో-రోమను రచయితలు ఈ ప్రాంతం, యుద్ధ ఏనుగులను సూచిస్తారు. భారతీయ చరిత్రలో వంగప్రాంతం తన బలమైన నావికాదళానికి ప్రసిద్ది చెందింది. హిందూ ఇతిహాసం మహాభారతంలో వంగప్రాంతం గురించి అనేక సూచనలు ఉన్నాయి. ఇది భారతదేశంలోని రెండు ప్రధాన సంస్కృత ఇతిహాసాలలో ఒకటి. ఇతర ఇతిహాసం, రామాయణం, రాజ్యాన్ని అయోధ్యకు మిత్రదేశంగా పేర్కొంది. సింహళ వృత్తాంతాల ఆధారంగా వంగ అనేది లంక ద్వీపంలో వలసరాజ్యం. రాజ్యాన్ని స్థాపించిన రాకుమారుడు విజయ పూర్వీకుల నివాసం.
వంగరాజ్యం పాలకుల వివరాలు అధికంగా తెలియదు. క్రీస్తుపూర్వం 2 వ శతాబ్దం తరువాత ఈ భూభాగంలో వరుస భారతీయ సామ్రాజ్యాలలో బెంగాలీ రాజ్యాలలో భాగమైంది. వీటిలో మౌర్య, గుప్తాల, శశాంకా పాలన, ఖద్గాల, పాలాల, చంద్రాలు, సేనాలు, దేవాలు ఉన్నారు. తరచుగా భూభాగాన్ని సూచించడానికి వంగల అనే పదాన్ని ఉపయోగించారు. ఉదాహరణకు దక్షిణ భారత చోళ రాజవంశం శాసనం చంద్ర రాజవంశంతో యుద్ధంలో ఈ ప్రాంతాన్ని వంగలదేశంగా పేర్కొంది. ముస్లిం బెంగాలు ఆక్రమణ తరువాత ఈ ప్రాంతాన్ని బంగాలా అని పిలిచారు. ఇది వంగల నుండి ఉద్భవించి ఉండవచ్చు. పేర్లు ఆధునిక పదాలు బంగ, బంగ్లా పూర్వగాములు.
వంగరాజ్యం నార్తరను బ్లాక్ పాలిషు వేర్ కాలంలో దిగువ గంగా డెల్టాలో ఉద్భవించింది. ఇది డెల్టా అనేక ద్వీపాలను తన నావికాదళంతో నియంత్రిస్తూ విదేశీ అన్వేషణకు బయలుదేరింది. ప్రాచీన భారతీయ వ్రాతపూర్వక ఆధారాలు వంగను నావికుల కేంద్రంగా సూచిస్తాయి. క్రీస్తుపూర్వం 5 వ శతాబ్దంలో వంగరాజు స్లహాబాహు కుమారుడు రాకుమారుడు విజయ బెంగాలు బే మీదుగా ప్రయాణించి ఇప్పుడు శ్రీలంకలో ఉన్న రాజ్యాన్ని స్థాపించాడు. వంగరాజ్యం మత సంప్రదాయాలలో జైన మతం, బౌద్ధమతం, హిందూ మతం ప్రధానంగా ఉన్నాయి.
వంగరాజ్యం భారత ఉపఖండంలోని గంగా డెల్టాలో ఒక పురాతన రాజ్యం, భౌగోళికంగా ఒక రాజకీయ విభాగం. బెంగాలు ప్రాంతం పేరున్న రాజ్యాలలో ఇది ఒకటి. ఇది దక్షిణ బెంగాలులో ఉంది. ప్రస్తుత దక్షిణ పశ్చిమ బెంగాలు , నైరుతి బంగ్లాదేశుతో చేరిన ప్రధాన ప్రాంతంలో విస్తరించిన రాజ్యం ఇది. ప్రాచీన భారతదేశం పురాణాలు, కథలలో, శ్రీలంక చరిత్రలో వంగ లక్షణాలు పేర్కొనబడ్డాయి.
తూర్పున ఇది ఆధునిక బంగ్లాదేశు ఖుల్నా విభాగం, బారిసాలు విభాగం, అలాగే ఖుల్నా విభాగం నైరుతి విభాగాన్ని కలిగి ఉంది. పశ్చిమాన ఇది పశ్చిమ బెంగాలు ప్రెసిడెన్సీ విభాగాన్ని కలిగి ఉంది. బుర్ద్వాను డివిజను, మేదినీపూరు విభాగం వరకు విస్తరించి ఉండవచ్చు. దాని పొరుగువారిలో తూర్పున సమతట ఉన్నారు; ఉత్తరాన పౌండ్రవర్ధన; పశ్చిమాన మగధ, అంగ, సుహ్మా, రాధ ఉన్నాయి.
కౌటిల్య రాసిన అర్థశాస్త్రంలో వంగను పరిపాలనా విభాగంగా నమోదు చేశారు. దీనిని కాళిదాసు గుర్తించదగిన నావికా శక్తిగా అభివర్ణించారు. వంగాలో ఉపవిభాగాల నమోదిత ఆధారాలు కూడా ఉన్నాయి. వీటిలో ఒక విభాగాన్ని "ఉప వంగా" అని పిలుస్తారు. ఇది జెస్సోరు, సుందర్బన్లకు అనుగుణమైన అటవీ ప్రాంతాలకు అనుగుణంగా ఉంటుంది.
కాశ్మీరాలు, దారదాలు, కుంతిలు, క్షుద్రకులు, మాలవులు, అంగాలు, వంగాలు, కళింగాలు, విదేహాలు, తామ్రలిప్తకాలు, రాక్షోవహాలు, విఠాహోత్రాలు, త్రిగార్తాలు, మార్టికావతలు అందరినీ భార్గవ రాముడు హతమార్చాడు .
గంగ, వంగ, కళింగ పౌండ్ర సుహ్మాలు ఒకేపూర్వీకతకు భాగస్వాములుగా ఉన్నారు. వారు ముగ్గురూ రాజా వాలి దత్తపుత్రులు. గిరివ్రజపురానికి సమీపంలో ఉన్న మగధలో నివసిస్తున్న దీర్ఘతముడి ద్వారా జన్మించిన పుత్రులే.
పురాతన భారతదేశంలో లో అంగ, వంగ, కళింగ సమీప దేశాలుగా ఉన్నాయి. ఈ ప్రాంతాలన్నింటిలో పవిత్ర తీర్ధాలు, పవిత్ర ప్రదేశాలు ఉన్నాయి. అర్జునుడు వీటిని అన్నింటినీ సందర్శించాడు.
అంగాలు, వంగాలు, కళింగాలు, మగధలు, కాశులు, కోసలు, వత్స్యులు, గార్గ్యాలు, కరుషులు, పౌండ్రకులు వాసుదేవ కృష్ణుడిచే నిర్మూలించబడ్డారని పేర్కొన్నారు .
కర్ణుడు అంగాలు, బంగాలు, కళింగాలు, మండికులు, మగధలను క్షీణింపజేసాడు. కర్కఖండాలు; వారితో అవాసిరాలు, యోధ్యలు, అహిక్షత్రాలు కూడా ఉన్నారు .
వంగ ప్రధాన ప్రాంతం తూర్పున పద్మ-మేఘనా నది వ్యవస్థ, పశ్చిమాన భాగీరథి-హూగ్లీ నది వ్యవస్థ మధ్య విస్తరించి ఉంది.
దొరస్వామి చిత్తూరు జిల్లా తిరుపతి పుణ్యక్షేత్రం సమీపంలోని బాట గుండ్రేవారి పల్లి గ్రామంలో రైతు కుటుంబంలో జన్మించారు. తండ్రి రెడ్డెప్ప, తల్లి కమలమ్మ. దొరస్వామి తొమ్మిది మంది సంతానంలో చివరివాడు. చిన్నతనం నుంచీ సృజనాత్మక అంశాలపై దృష్టి కేంద్రీకరించే దొరస్వామి హైదరాబాదు జే.ఎన్.టి.యు. లో ఫైన్ ఆర్ట్స్ చదివారు. సృజనతో ముడిపడ్డ పబ్లిసిటీ రంగంలో అడుగుపెట్టి టచ్ స్టోన్ పేరిట ఒక కంపెనీ స్థాపించారు. ప్రభుత్వ పథకాలకు సంభందించి విద్యా, వైద్యం, గ్రామీణాభివృద్ధి, వ్యవసాయ రంగాలకు సంభందించి ప్రకటనల రూపకల్పనలో టచ్ స్టోన్ గుర్తింపు సాధించింది. టచ్ స్టోన్ సంస్థ ఆర్కిటెక్చర్ డిజైన్స్, రియల్ ఎస్టేట్ రంగాల్లో కూడా ప్రవేశించి గుర్తింపు సాధించింది.
విశాఖపట్నం జిల్లా ఎలమంచిలి సమీపంలోని అచ్యుతాపురం వద్ద వున్న సెజ్ లోని వెయ్యి ఎకరాల్లో బ్రాండిక్స్ ఇండియా అపెరల్‌ సిటీ వుంది. దొరస్వామి 2016లో బ్రాండిక్స్ భారతీయ వ్యాపార భాగస్వామిగా భాద్యతలు స్వీకరించాక పరిశ్రమలో కార్మికులకు అవసరమైన అనేక వృత్తి పరమైన సంస్కరణలు, మార్పులు తీసుకువచ్చారు. కార్పోరేట్ సోషల్ రెస్పాన్సిబిలిటీ పథకం కింద ఉచిత నేత్ర వైద్య శిబిరాలు, ఉచిత మహిళా వైద్య శిబిరాలు, ఉచిత కేన్సర్ వైద్య శిబిరాలు వంటి కార్యక్రమాలు నిర్వహించి, ఇప్పటి వరకూ 40 వేల మందికి కంటి సంబంధిత వ్యాధులు నయం చేయించి గుర్తింపు సాధించారు.
పచ్చిపాల దొరస్వామి పారిశ్రామికవేత్త, సంఘ సేవకుడు. ఈయన బ్రాండిక్స్ ఇండియా అపెరల్‌ సిటీ భారతీయ భాగస్వామి హోదాలో వున్నారు. ఈయనను బ్రాండిక్స్ దొరస్వామిగా కూడా పిలుస్తారు.
వెన్నెల కూడా అదే కారణంతో క్రమం తప్పకుండా అతడి రెస్టారెంట్‌కు వస్తుంది. కళ్యాణ్ క్రమంగా ఆమెతో ప్రేమలో పడతాడు. అతను ఒక రోజు ఆమెకు తన ప్రేమను వెల్లడిస్తాడు. కాని అతని షా‌కిస్తూ వెన్నెల, అతని ప్రతిపాదన విన్న తర్వాత ఏడుస్తుంది. ఆమె అతన్ని కూడా ప్రేమిస్తుందని చెబుతుంది. కాని ఆమె వీడ్కోలు చెప్పడానికి ఇక్కడకు వచ్చింది. కొన్నేళ్ల క్రితం తన తండ్రి గుండె శస్త్రచికిత్స కోసం ఒక ముఠా నుండి 20 లక్షలు అప్పు తీసుకున్నానని, ఇప్పుడు ఆమె దాన్ని తిరిగి చెల్లించలేనని వెన్నెల చెబుతుంది. ఈ ముఠా ఆమె కుటుంబాన్ని చాలాసార్లు బెదిరించింది. మరుసటి రోజు ఆమె రుణాన్ని తిరిగి చెల్లించలేకపోతే ఆమెను అపహరిస్తామని హెచ్చరించారు. వెన్నెలతో ప్రేమలో ఉన్న కళ్యాణ్, మరుసటి రోజు ఆమె అప్పును తిరిగి చెల్లించడానికి అంగీకరిస్తాడు.
కళ్యాణ్ అంధుడైన చెఫ్. హైదరాబాద్‌లోని అతడి రెస్టారెంటు చాలా విజయవంతమైంది. అతనిది అనురాగ బంధితమైన కుటుంబం. అతని కార్మికులు అతన్ని బాగా గౌరవిస్తారు. జర్నలిస్ట్ అయిన అతని చిన్ననాటి స్నేహితురాలు, పొరుగున ఉండే అను అతనితో ప్రేమలో ఉంది. మూసివేసే దాకా తన రెస్టారెంట్‌లో గిటార్ వాయిస్తూ గడపడం, ఆ తరువాత తన ఇంటికి నడవడం అతని దినచర్యలో భాగం. ఒక రాత్రి అతను మూసివేసి బయలుదేరబోతున్నప్పుడు, వెన్నెల ఒక సేల్స్ గర్ల్ రెస్టారెంట్‌లో ఇల్లు లేని వ్యక్తికి ఆహారం ఇవ్వమని అభ్యర్థిస్తోంది. వారి మొదటి సమావేశంలో కల్యాణ్ ను ఆమె ఆకట్టుకుంటుంది.
ఇంతలో, కల్యాణ్, అను తల్లిదండ్రులు ఇద్దరూ వీళ్ళకు పెళ్ళి చెయ్యాలని అనుకుంటారు. కల్యాణ్ వెన్నెలను ప్రేమిస్తున్నప్పటికీ, తన తల్లి సంతిషం కోసం అనును పెళ్ళి చేసుకోవడానికి అంగీకరిస్తాడు. పెళ్ళికి ముందు రోజు రాత్రి, వెన్నెల తండ్రి సహాయం కోరడానికి కల్యాణ్ రెస్టారెంట్‌కు వస్తాడు. అప్పు తీర్చలేదు కాబట్టి బెదిరించినట్లే ఆ ముఠా వెన్నెలను అపహరించింది. మరుసటి రోజు రుణాన్ని తిరిగి చెల్లించలేకపోతే ఆమెను చంపేస్తామని ముఠా ఇప్పుడు బెదిరిస్తోంది. వెన్నెలను కాపాడటానికి, డబ్బు తిరిగి చెల్లించడానికీ కల్యాణ్ మళ్ళీ అంగీకరిస్తాడు.
అదే రోజు రాత్రి ఇంటికి వెళ్ళేటప్పుడు, కల్యాణ్ కారు ప్రమాదానికి గురై 3 వారాలపాటు అపస్మారక స్థితిలో ఉంటాడు. కానీ యాదృచ్ఛికంగా కూడా అతనికి చూపు వస్తుంది. 3 వారాల తరువాత మేల్కొన్నప్పుడు, కల్యాణ్ 3 వారాలు గడిచిందని తెలుసుకుని షాక్ అవుతాడు. అంటే వెన్నెల ప్రమాదంలో పడి ఉండవచ్చు. ఆమె వదిలిపెట్టిన ఆధారాల ద్వారా ఆమెను చూడటం ప్రారంభిస్తాడు, కాని ఏమీ కనుగొనలేకపోతాడు.
నీవెవరో 2018లో విడుదలైన తెలుగు చలనచిత్రం. హరి నాథ్ దర్శకత్వం కోన వెంకట్, ఎంవివి సత్యనారాయణ నిర్మించ. ఈ చిత్రంలో ఆధీ, తాప్సీ పన్నూ, రితికా సింగ్ ముఖ్య పాత్రల్లో నటించారు. రోహిన్ వెంకటేశన్ దర్శకత్వం వహించిన 2017 తమిళ చిత్రం అధే కంగల్ కు రీమేక్.
తొలి హోమో సేపియన్స్, లేదా "మనకు దగ్గరి సంబంధం కలిగిన ఆఫ్రికాలోని మరొక జాతి", 2,70,000 సంవత్సరాల క్రితం మొదటిసారిగా ఆఫ్రికా నుండి వలస వచ్చి ఉండవచ్చు అని పోస్థ్ తదితరులు సూచించారు
దక్షిణ తీర మార్గం తరువాత, 45,000 సంవత్సరాల క్రితం ఐరోపా‌లోకి ఉత్తర దిశగా మరొక వలస తరంగం వచ్చిందని వెల్స్ వివరించాడు. అయితే, ఈ సిద్ధాంతాన్ని మెకాలే తదితరులు , పోస్థ్ తదితరులు తోసిపుచ్చారు. ఒకే తీర వలస జరిగిందని, ఆ తరంగం లోంచే ఒక శాఖ చీలి ఐరోపా లోకి వెళ్ళిందనీ వారు వాదించారు.
దక్షిణ దిశగా జరిగిన వలసల కాలనిర్ణయం వివాదాస్పదాంశంగా ఉంది. 69,000 – 77,000 సంవత్సరాల క్రితం నేటి టోబా సరస్సు వద్ద జరిగిన అగ్నిపర్వత విస్ఫోటనానికి ముందు గానీ, తరువాత గానీ ఈ వలసలు జరిగి ఉండవచ్చు. ఈ విస్ఫోటనం భారతదేశంలో విరజిమ్మిన బూడిద పొరల క్రింద కనబడిన రాతి పనిముట్లు టోబాకు పూర్వమే వలసలు జరిగాయని సూచిస్తున్నాయి. అయితే ఈ పనిముట్ల మూలం వివాదాస్పదంగా ఉంది. ఆఫ్రికా నుంచి బయటకు వలస వెళ్ళిన మానవుల్లో ఉన్న హాప్లో గ్రూప్ 3, 60,000-70,000 సంవత్సరాల క్రితం నాటిది. అంటే "టోబా సంఘటన తరువాత కొన్ని వేల ఏళ్ళకు మానవులు ఆఫ్రికా వదిలి వెళ్ళారని ఇది సూచిస్తోంది". మానవ లోని ఉత్పరివర్తనాలు ఊహించిన దానికంటే నెమ్మదిగా జరిగాయని తెలిపే కొన్ని పరిశోధనా ఫలితాలను 2012 లో ప్రచురించారు. దీని ప్రకారం, వలసలు 90,000 – 1,30,000 సంవత్సరాల క్రితం జరిగి ఉండవచ్చని భావించవచ్చు. మునుపటి అంచనాల మాదిరిగానే ఆధునిక ఆఫ్రికాయేతర జనాభా పూర్వీకులు 50,000-65,000 సంవత్సరాల క్రితం ఆఫ్రికా నుండి వలస వెళ్ళారని మరికొన్ని తాజా పరిశోధనలు సూచిస్తున్నాయి.
ఆధునిక మానవులు ఎర్ర సముద్రానికి దక్షిణాన ఉన్న బాబ్-ఎల్-మండేబ్ జలసంధిని దాటి, అరేబియా లోని పచ్చని తీరప్రాంతాల వెంట, మిగతా యురేషియా లోకి వలస వెళ్లారు. ఇజ్రాయెల్‌లోని కఫ్జే గుహలో కనుగొన్న తొలి హోమో సేపియన్ల శిలాజాలు 80,000 నుండి 1,00,000 సంవత్సరాల క్రితం నాటివని గుర్తించారు. ఈ మానవులు 70,000 నుండి 80,000 సంవత్సరాల క్రితం అంతరించిపోవడం గానీ తిరిగి ఆఫ్రికాకు వెళ్ళిపోవడం గానీ జరిగి ఉండవచ్చు. బహుశా మంచుయుగ ఐరోపాలోని శీతల ప్రాంతాల నుండి తప్పించుకుని దక్షిణంగా వచ్చిన నియాండర్తల్‌లు వీరి స్థానాన్ని ఆక్రమించి ఉండవచ్చు. ఆటోసోమల్ మైక్రోసాటిలైట్ మార్కర్లను హువా లియు తదితరులు విశ్లేషించి అవి 56,000 సంవత్సరాల క్రితం నాటివని తేల్చారు. ఆ శిలాజం ఆఫ్రికాకు తిరిగి వెళ్ళిన వ్యక్తిదని వారు భావించారు.
అత్యంత విశేషమైన "ఇటీవలి" వలస తరంగం 70,000-50,000 సంవత్సరాల క్రితం జరిగింది "దక్షిణ మార్గం" అని పిలిచే మార్గం ద్వారా ఈ వలస తరంగం, ఆసియా తీరం వెంబడి వేగంగా వ్యాపించి, సుమారు 65,000-50,000 సంవత్సరాల క్రితం ఆస్ట్రేలియా చేరుకుంది. (కొంతమంది పరిశోధకులు మరీ ప్రాచీన తేదీలను ఒప్పుకోనప్పటికీ, 50,000 సంవత్సరాల క్రితం ఆస్ట్రేలియాకు మానవుల తొలి రాక జరిగిందని మాత్రం అంగీకరించారు. అయితే కొందరు మాత్రం ఆస్ట్రేలియాలో తొలుత స్థిరపడ్దవారు తొలి వలస తరంగంలో వచ్చి ఉండవచ్చని, మలి తరంగంలో వచ్చిన వారికి వీరు పూర్వీకులు కాకపోవచ్చనీ భావించారు ) అయితే ఐరోపాలో మాత్రం 55,000 సంవత్సరాల క్రితమే వలస వచ్చారని భావిస్తున్నారు.
దక్షిణ వలసదార్లలో హాప్లోగ్రూప్ కలిగిన శాఖ ఒకటి, తూర్పు ఆఫ్రికా నుండి నైలు నదిని వెంట, ఉత్తరం వైపుకు వెళ్లి, సినాయ్ ద్వారా ఆసియాలోకి ప్రవేశించిందని మెకాలే తదితరులు చెప్పారు. అక్కడ ఈ గుంపు శాఖలుగా చీలి, కొందరు ఐరోపాలోకి, మరికొందరు తూర్పు ఆసియాలోకీ వెళ్ళారు. ఐరోపాలో ఆధునిక మానవులు ఆలస్యంగా రావడం, పురావస్తు, ఆధారాలూ ఈ పరికల్పనకు సమర్ధనగా నిలుస్తున్నాయి. వేటాడే, ఆహారాన్ని సేకరించే మానవుల 55 మైటోకాండ్రియల్ జన్యువులను విశ్లేషించినపుడు, "55,000 సంవత్సరాల కిందట ఆఫ్రికాయేతరు లందరూ ఒకేసారి వేగంగా విస్తరించార"ని తేలిందని పోస్థ్ తదితరులు వాదించారు.
సుమారు 50-70 వేల సంవత్సరాల క్రితం మైటోకాండ్రియల్ హాప్లోగ్రూప్ 3 కలిగిన ప్రజలు కొందరు, తూర్పు ఆఫ్రికా నుండి సమీప ప్రాచ్యం లోకి వలస వెళ్ళారు. ఆఫ్రికాలోని 2,000 నుండి 5,000 మంది జనాభాలో, 150 నుండి 1,000 మంది మాత్రమే కలిగిన ఒక చిన్న సమూహం ఎర్ర సముద్రం దాటిందని అంచనా. ఎర్ర సముద్రం దాటిన ఈ బృందం అరేబియా, పర్షియా పీఠభూమిలో తీరం వెంట ప్రయాణించి భారత దేశం చేరింది. ఇది వారి మొదటి ప్రధాన స్థిర నివాసకేంద్రంగా కనిపిస్తోంది. వారు ఆసియా దక్షిణ తీరం వెంబడి ప్రయాణించి సుమారు 50,000 సంవత్సరాల క్రితం ఆస్ట్రేలియాకు చేరారని వెల్స్ వాదించాడు.
జీవ వర్గీకరణ కోణంలో హోమో సేపియన్లకు "ఒకే మూలం" ఉందని ఈ నమూనా ప్రతిపాదిస్తుంది. దీనికి సమాంతరంగా ఇతర ప్రాంతాలలో జరిగిన మానవ పరిణామాన్ని ఈ సిద్ధాంతం పట్టించుకోదు. కానీ హోమో సేపియన్స్‌కు ఐరోపా, ఆసియాల్లోని ప్రాచీన మానవులకూ మధ్య జరిగిన పరస్పర సంకరాన్ని ఇది పరిగణన లోకి తీసుకుంటుంది. హెచ్. సేపియన్లు 3,00,000 – 2,00,000 సంవత్సరాల క్రితం ఆఫ్రికా కొమ్ములో అభివృద్ధి చెందారు. ఆధునిక ఆఫ్రికా-యేతర జనాభా అంతా కూడా ఆ కాలం తరువాత ఆఫ్రికాను నుండి వెళ్ళిన వారేనని ఆధునిక మానవుల ఇటీవలి ఆఫ్రికన్ మూలం నమూనా ప్రతిపాదిస్తోంది.
వర్తమాన కాలంలో బాబ్-ఎల్-మండేబ్ జలసంధి వద్ద ఎర్ర సముద్రం 20 కిలోమీటర్ల వెడల్పు ఉంటుంది. కానీ 50,000 సంవత్సరాల క్రితం గ్లేసియేషను కారణంగా సముద్ర మట్టాలు 70 మీ. తక్కువగా ఉండేవి. దాంతో, ఈ వెడల్పు బాగా తక్కువగా ఉండేది. జలసంధి పూర్తిగా అదృశ్యం కానప్పటికీ, మామూలు తెప్పలపై దాటగలిగేంత సన్నగా ఉండేది. పైగా మధ్యలో ద్వీపాలు కూడా ఉండి ఉండవచ్చు. ఎరిట్రియాలో 1,25,000 సంవత్సరాల నాటి నత్త గుల్లలు కనిపించాయి. తొలి మానవుల ఆహారంలో, సముద్రపు టొడ్డున గాలించి పట్టుకునే ఆహారం కూడా ఉండేదని దీనివలన తెలుస్తోంది.
పాలియో ఆంత్రొపాలజీలో, ఆధునిక మానవుల భౌగోళిక మూలాన్ని, శరీర నిర్మాణపరంగా ఆధునిక మానవుల తొలి వలసలనూ వివరించే సిద్ధాంతాల్లో ప్రబలంగా ప్రాచుర్యంలో ఉన్నది, ఆధునిక మానవుల ఇటీవలి ఆఫ్రికన్ మూలం. దీనిని "ఆఫ్రికా నుండి బయటకు 2" సిద్ధాంతం అని, ఇటీవలి ఏకైక-మూల పరికల్పన అనీ, పునస్థాపన పరికల్పన అనీ, ఇటీవలి ఆఫ్రికన్ మూలం మోడల్ అని కూడా పిలుస్తారు. హోమో ఎరెక్టస్, ఆ తరువాత హోమో నియాండర్తాలెన్సిస్లు ఆఫ్రికా నుండి చేసిన తొలి వలసలను ఇది పరిశీలిస్తుంది.
21 వ శతాబ్దం ప్రారంభం నుండి, "ఇటీవలి ఏకైక-మూలం" వలసల చిత్రపటం చాలా క్లిష్టంగా మారింది. ఆధునిక-పురాతన మానవుల పరస్పర సంకరాలు దీనికి ఒక కారణం. అదే కాకుండా, "ఇటీవలి ఆఫ్రికా నుండి బయటకు" వలసలు ఒక్కసారి కాకుండా అలలు అలలుగా జరగడం కూడా మరొక కారణం. 2010 నాటికి, ఆధునిక మానవుల వలసలకు రెండు మార్గాలున్నాయని స్పష్టమైంది. నైలు లోయ, సినాయ్‌ల గుండా పోయే "ఉత్తర మార్గం" ఒకటి కాగా, రెండవది బాబ్-ఎల్-మండేబ్ జలసంధి ద్వారా సాగిన "దక్షిణ మార్గం".
3,00,000 నుండి 2,00,000 సంవత్సరాల క్రితం ఆఫ్రికాలో ఉద్భవించిన ఆధునిక మానవులు చేపట్టిన వలసలను "ఇటీవలి ఆఫ్రికన్ మూలం," లేదా ఆఫ్రికా నుండి బయటకు -2 అనే ఈ పరికల్పన వివరిస్తుంది. దీనికంటే చాలా ముందు, 18 నుండి 5 లక్షల సంవత్సరాల క్రితాల మధ్య కాలంలో, ప్రాచీన మానవులు ఆఫ్రికా నుండి యురేషియాకు చేపట్టిన వలసలను ఆఫ్రికా నుండి బయటకు -1 సిద్ధాంతం వివరిస్తుంది. ఈ రెండూ వేరు.
ఒమన్‌లో, 2011 లో బీన్ జోవెన్ కనుగొన్న ఒక స్థలంలో మలి నూబియన్ కాంప్లెక్స్‌కు చెందిన రాతి పనిముట్ల శకలాలు 100 కు పైగా కనిపించాయి. గతంలో ఇవి సూడాన్‌లోని పురావస్తు త్రవ్వకాలలో మాత్రమే కనిపించాయి. ఈ అరేబియా నూబియన్ కాంప్లెక్స్‌ వయసు సుమారుగా 1,06,000 సంవత్సరా లుంటుందని అంచనా వేసారు. దక్షిణ అరేబియాలో ఒక విశిష్టమైన రాతి యుగం నాటి టెక్నోకాంప్లెక్స్‌ ఉండేదని ఈ ఆధారాలు సూచిస్తున్నాయి.
2010 లలో చేసిన జనాభా జన్యుశాస్త్ర అధ్యయనాలలో, యురేషియా, ఓషియానియాలలో హోమో సేపియన్‌లు, ప్రాచీన మానవుల మధ్య జాత్యంతర సంకరం జరిగిందనీ, ఆఫ్రికాలో మాత్రం జరగలేదనీ తేలింది. అంటే ఆఫ్రికాయేతర ఆధునిక జనాభా సమూహాలన్నీ చాలావరకూ హోమో సేపియన్స్ నుండి ఉద్భవించాయనీ, కొంతవరకు ప్రాచీన మానవుల ప్రాంతీయ వైవిధ్యాల నుండి కూడా ఉద్భవించాయనీ చెప్పవచ్చు.
2011 లో యునైటెడ్ ఆరబ్ ఎమిరేట్స్ లోని ఫాయా-1 స్థలంలో కనుగొన్న రాతి పనిముట్లు కనీసం 1,25,000 సంవత్సరాల కిందట ఆధునిక మానవులు ఆ ప్రాంతంలో ఉన్నారని సూచిస్తున్నాయి. దీంతో చాన్నాళ్ళుగా పట్టింపుకు నోచుకోని ఉత్తర ఆఫ్రికా మార్గానికి పునశ్చేతన కలిగింది.
54,700 సంవత్సరాల క్రితం నాటి ఆధునిక మానవుని శిలాజం ఇజ్రాయెల్‌లోని మనోట్ గుహలో కనుగొన్నారు. దీనికి మనోట్ 1 అని పేరుపెట్టారు. అయితే, దీని కాలం పట్ల గ్రౌకట్ తదితరులు సందేహం వెలిబుచ్చారు .
1,35,000 సంవత్సరాల క్రితం, ఉష్ణమండల ఆఫ్రికాలో తీవ్రమైన కరువు ఏర్పడింది. మానవులు సముద్ర తీరాల వైపుకు, ఖండాంతరాలకూ వలస వెళ్ళక తప్పని పరిస్థితులు ఏర్పడ్డాయి.